गरिवी निवारणमा सहकारी क्षेत्र प्रमुख आधार भएको राष्ट्रिय सहकारी संघका अध्यक्ष केशव बडाल दाबी गर्छन् । “सहरी क्षेत्रमा बिग्रिएका केही सहकारीलाई हेरेर नकारात्मक धारणा बनाइएको छ,” उनले भने, “ग्रामीण क्षेत्रमा सर्वसाधारणको जीवनस्तर उकास्नका लागि सहकारी क्षेत्रको मुख्य रोल छ ।” विगत द्वन्द्वकालमा ग्रामीण क्षेत्रबाट बैंकहरू विस्थापित हुँदा समेत सहकारीले सेवा दिएको उनले उल्लेख गरे ।
